Limanda aspera

***Limanda aspera*** é un peixe teleósteo da orde dos pleuronectiformes, familia dos pleuronéctidos e subfamilia dos pleuronectinos, unha das seis que integran o xénero *Limanda*,, que é coñecido en galego como **limanda áspera**.

É un peixe mariño, demersal, oceanódromo, de importancia comercial, de até 49&nbsp;cm de lonxitude, que habita sobre fondos areosos pouco profundos nas costas do Pacífico norte, desde as de Corea e do mar do Xapón até as do mar de Okhotsk, o mar de Bering e as da costa occidental da illa de Vancouver, na Columbia Británica (Canadá).
## Taxonomía 
### Descrición 
A especie foi descrita en 1814 polo zoólogo alemán, residente en Rusia, Peter Simon Pallas, baixo o nome de *Pleuronectes asper*.

O nome específico, *asperus* é un substantivo do latín científico derivado do adxectivo latíno, *asper, -ĕra, -ĕrum*, á súa vez derivado do verbo *aspero*, "poñer áspero", "poñer rugoso", en alusión á pel rugosa típica da cara superior das especies do xénero *Limanda*.

## Características 
miniatura|250px|Fotografía de Limanda áspera cunha cinta métrica, para comprobar o seu tamaño.
A limanda áspera ten un corpo deprimido, ovalado; a boca é pequena, co fociño pouco pronunciado; os seus ollos son moderadamente grandes e están moi próximos entre si.	

A máxima lonxitude rexistrrada da especie foi de 49&nbsp;cm, aínda que o tamaño medio dos espécimes capturados é de 33,5&nbsp;cm.

O peso máximo rexistrado alcanzou 1,7&nbsp;kg.

A columna vertebral está formada por de 39 a 40 vértebras. A aleta dorsal está sostida por de 61 a 69 raios, e a anal por de 48 a 58 raios. A aleta dorsal orixínase por riba da parte posterior do ollo superrios. A aleta caudal é arredondada, e as pectorais rematan en punta.

### Papel no ecosistema 
A limanda áspera ocupa un nivel trófico moderadamente alto na cadea alimentaria. 
#### Predadores 
Pola súa parte, a limanda áspera sofre depredación por parte de peixes como algúns da familia dos cotíidos, do halibut do Pacífico (*Hippoglossus stenolepis*), o bacallau do Pacífico (*Gadus macrocephalus*) e a palmeta do Pacífico (*Atheresthes stomias*).

## Pesca e usos 
### Pesca 
*Limanda aspera* é obxecto de pesca comercial nas áreas de pesca 61 e 67 (Pacífico noroeste e nordeste, respectivamente). As súas capturas efectúanse sobre todo con artes de arrastre. Nas décadas de 1960 e 1970 recuperáronse altas taxas de pesca, e na actualidade considérase non se considera que a especie non está sometida a sobrepesca; a súa biomasa no mar de Bering estímase que é alta e estábel, por riba do seu nivel de mantemento da poboación.

As súas capturas medias entre 1998 e 2010 foron de 94.000 t, cun récord de 148.894 t en 2008, que representou a captura anual máis alta en 11 anos.

### Uso 
A limanda áspera comercialízase conxelada, e consómese frita, asada ao forno ou en microondas.

## Notas 
## Véxase tamén 
### Bibliografía 
* Burton, Maurice & Robert Burton (1984): *Encyclopedia of Fish*. Saint Louis, EE.UU: BPC Publishing. ISBN 0-7064-0393-2.
* Cooper, J. A. & F. Chapleau (1998): "Monophyly and intrarelationships of the family Pleuronectidae (Pleuronectiformes), with a revised classification". *Fish. Bull.* **96** (4): 686-726.
* Nelson, Joseph S. (2006): *Fishes of the World*. Nova York: John Wiley & Sons, Inc. ISBN 0-471-25031-7.
* van der Land, J.; Costello, M. J.; Zavodnik, D.; Santos, R. S.; Porteiro, F. M.; Bailly, N.; Eschmeyer, W. N. & Froese, R. (2001): "Pisces", en: Costello, M. J. *et al*. editores: *European register of marine species: a check-list of the marine species in Europe and a bibliography of guides to their identification*. París: Collection Patrimoines Naturels, 50. Muséum national d'Histoire naturelle. ISBN 2-85653-538-0.

### Outros artigos 
* Pleuronectiformes
* Pleuronéctidos
* *Limanda*

### Ligazóns externas 
* *Limanda aspera* na EOL.